**Саха литературатыгар государственнай олимпиада**

**түмүктүүр түһүмэҕин сорудахтарын толорууга ыйыылар**

**(2018-2019 үө.дь.)**

**10 кылаас**

Саҕалыах иннинэ үлэ тас (титульнай) лииһин толор. Онуоха улууһуҥ, оскуолаҥ, предметин аатын уонна бэйэҥ араспаанньаҕын, ааккын, олимпиадаҕа бэлэмнээбит учууталыҥ аатын толору ый.

2018-2019 үө.дь. саха литературатыгар государственнай олимпиада түмүктүүр түһүмэҕэ икки чаастан турар. Сорудахтар саха суруйааччыларын, кинилэр айымньыларын, айымньылар суруллубут историяларын, литература теориятын билиини ирдииллэр, ону тэҥэ толкуйдуур, ырытар дьоҕургун сыаналыыбыт.

**В сорудах 4 блоктаах**:

Тургутук

Литература теорията

Саха литературатын историята, ааҕыы уопсай култууратыгар сорудах

Хоһоон ырытыыта

**В2, В3** - бу сорудахтарга айымньы тиэкиһин, литература историятын уонна теориятын билиигин көрдөрөҕүн. Эппиэти чуолкайдык, кылгастык биэрэргэ дьулус.

**В4** - сорудахха айымньыны сатаан тэҥнээн ырытар, сыаналыыр дьоҕургун бэрибиэркэлиир сыаллаах. Бэриллибит хоһооннору тэҥнээн, тылын-өһүн, тутулун, ньымаларын ыйарын, бэлиэтиирин ирдэнэр.

Саамай үчүгэй үлэ **70 баалынан** сыаналанар.

**С сорудах** – проблемнай ыйытыы тематын толору арыйыы, суруйуу тыла-өһө чуолкай, баай, сөптөөх, толкуйдуур, ыраҥалыыр, айымньыларга сыһыаран холобурдаан ырытарын ирдэнэр.

**Бу сорудах уопсай баала 30**

Ситиһиини баҕарабыт!

**Саха литературатыгар государственнай олимпиада (2018-2019 үө.дь.)**

**Түмүктүүр түһүмэх сорудахтара**

10 кылаас

В1. Литератураны билиигэ уопсай тургутук. Сорудахтары болҕойон аах, сөптөөх эппиэти бэлиэтээ.

1. Суруйааччы псевдонимын ый:

1. Анна Парникова 1. Умсуура

2. Ольга Корякина 2. Куорсуннаах

3. Александра Григорьева 3. Сабарай Илгэ

4. Елена Слепцова 4. Сандаарыйа

1. Далан айар үлэтин сырдаппыт, чинчийбит учуонай кимий?

А. Г. Башарин

Б. Д. Васильева

В. Н. Тобуруокап

Д. В. Окорокова

1. Суруйааччы төрөөбүт дойдута:

1. Эллэй 1. Сунтаар

2. Абаҕыыныскай 2. Таатта

3. Күндэ 3. Кэбээйи

4. Т.Сметанин 4. Өлүөхүмэ

1. Ким эппит тылларай?

«Хайа да омук сайдарыгар, үрдээн-үүнэн тахсарыгар ханна даҕаны кирилиэһин маҥнайгы үктэлэ буолара – норуот ырыата, норуот олоҥхото».

А. А.Е. Кулаковскай

Б. Г.У. Эргис

В. П.А. Ойуунускай

Г. Чээбий

1. Троптары быһаар:
2. Төрөөбүт төрүт тыл 1. Метафора

Сөрүүн сүөгэй курдук

1. Хаҥас чанчыгын 2. Эпитет

Хайа тардынна,

Хаһыытаан хардьыгынаата.

1. Кустук өҥнөөх, 3. Тэҥнэбил

Кымыс сыттаах

Сахам мандаар саҥата

1. Дьол икки Сор икки 4. Тыыннааҕымсытыы

Хары харыттан харбыалаһан

сылдьаҕыт.

В2. Литература теориятыгар сыһыаннаах ыйытыыларга эппиэттээ.

1. Быһылааннаах жанр өйдөбүлүн быһаар, айымньыларынан холобурдаа.
2. Лирика жанрдарын ааттаталаа. Холобурдаа.
3. Ритм уонна рифма өйдөбүллэрин быһаар. Холобурдаа.
4. Символ уобарас айымньыга туох суолтаны ыларый? Суруйааччылар туттар символ уобарастарын холобурдаан суруй.
5. Лирическэй киллэһик диэн өйдөбүлү быһаар, холобурдаа.

В3. Литература историятын билиигэ, ааҕыы уопсай культуратыгар сорудахтар:

1. *Айымньыттан быһа тардыыны аах, айымньы авторын, аатын суруй*

«Иирэр илбис кыыһа

Идэмэр Кустуктай обургу

Итир былыты миинэн,

Илин-арҕаа халлаан

Икки ардынан

Иэхэйдээн-чуохайдаан,

Иирэн-битийэн

Этэ дьиэһийэн

Эрэр аххан эбит...»

1. *Герой тылыттан сиэттэрэн, айымньыны ааптарын, аатын, герой аатын быһаар.*

«Мин эйигин атаҕастыы да, баттыы да кэлбэтэҕим. Аҥардас үтүө аатыҥ иһин ону көрө кээлтим да санаабын ситтим. Мин даҕаны ааттаах-суоллаах киһибин. Аны биһиги көрүлүүрбүт баһа биллибэт, онон мин биир ырыата ыллыахпын көҥүллээ»

1. *Ким мэтириэтэ бэриллибитий? Айымньы ааптарын, аатын, герой аатын суруй.*

«Арай кэтэҕэриин ороҥҥо биир ып-ыраас хааннаах, сүрдээх киһи иһигэр киирбэх, номоҕон уһун ньылбаа сирэйдээх, сыыйыллаҕас муруннаах, төп-төгүрүгүнэн саһарчы көрбүт, сиртэн-буортан тэйбиккэ дылы кыыс оҕо саҥа сиидэс ырбаахы тигэ олорор эбит»;

«Дьэ, оҕордук үчүгэй дьүһүнэ кэхтэн, иҥин хаана хаһыҥнаабыт от сүмэһинин курдук, сүтэн, хараҕа хатыы тахсан, быһыылыын-туттуулуун, хаамардыын-сиимэрдиин уларыйан, ... иинэн-хатан барбыта»; «ааттаһар курдук, сүрдээх үчүгэйдик саһарчы көрбүтүнэн хааман кэлэн…», «баттаҕын куруук тараанара, онтуката үрэллэн, биир кэм лаглаҕай гына иилистэн баран, сыттыгар ыһыллан, туох да күүһэ-көмөтө суох, сирэйин ооккото муннуктанан, ыарыы бөҕө кэбилээн, дьүһүн-бодо буолан баран …»

1. *Ханнык айымньы геройдарай? Ааптардарын ый.*
2. Күһэҥэй. 2. Баһымньы Дьаакып. 3. Куонаан. 4. Чыычаах. 5. Уулаах Уйбаан.
3. Күннүк Уурастыырап айар үлэтин уратыларын аҕыйах тылынан характеристикалаа, айымньыларынан холобурдаа.

В4. Биир тиэмэҕэ суруллубут икки хоһоону тэҥнээн ырыт.

Күннүк Уурастыырап Иван Арбита

**Күөрэгэй Күөрэгэй**

Күндү, көр ырыалаах Күндээрэр киэҥ килбиэн

Күөрэгэй чыычааҕым, Күндү чуор тыллааҕа,

Кырдал күөх хонууну Көҕөрөр сааскы кэм

Кырсынан дьырылаан, Күөрэгэй чыычааҕа.

Күндэлэс халлааҥҥа

Күөрэйдэр күөрэйэн, Көмүстээх сибэкки

Дьоҕустуур бэйэтэ Күөгэйэ турарын,

Дьурулаан таҕыста. Көрүдьүөс кэрэтин

Көччүтэ туойаҕын.

Дабыдал кынатын

Даллата-даллата, Айылҕам көҕөрбүт

Биир сиргэ өр соҕус Алыс бэрт кэмигэр,

Битийэ сырытта; Күннэрим көччүйбүт

Саргылаах ырыанан Күөх илгэм үрдүгэр,

Сайыны уруйдаан,

Сайаҕас сааскы күн Салгыҥҥа уйдаран

Санааны саймаарта. Саргылаах ырыаҕын

Сайылык устунан

Көҥүлү хоһуйар Саҕалаан ыытаҕын.

Көмүстээх тойуга

Күөгэйэр оҕо саас 1929

Күндүтүн өйдөтөн,

Күөмэйдээх үтүөтэ

Күөрэгэй барахсан

Көстүбэт салгыҥҥа

Көр-ырыа түһэрдэ.

1928

С. Проблемнай ыйытыыга эппиэттээн, санааҕын сааһылаан толору ырытан суруй (кириилээх, сүрүн чаастаах, түмүктээх).

«Хотой - саха норуотун сүгүрүйэр кыыла» диэн этиини тэнитэн ырыт (А.Е. Кулаковскай «Ойуун түүлэ» поэматын, «Тойон Кыыл» киинэни туһан).