**Саха литературатыгар государственнай олимпиада**

**түмүктүүр түһүмэҕин сорудахтарын толорууга ыйыылар**

**(2018-2019 үө.дь.)**

**9 кылаас**

Саҕалыах иннинэ үлэ тас (титульнай) лииһин толор. Онуоха улууһуҥ, оскуолаҥ, предметин аатын уонна бэйэҥ араспаанньаҕын, ааккын, олимпиадаҕа бэлэмнээбит учууталыҥ аатын толору ый.

2018-2019 үө.дь. саха литературатыгар государственнай олимпиада түмүктүүр түһүмэҕэ икки чаастан турар. Сорудахтар саха суруйааччыларын, кинилэр айымньыларын, айымньылар суруллубут историяларын, литература теориятын билиини ирдииллэр, ону тэҥэ толкуйдуур, ырытар дьоҕургун сыаналыыбыт.

**В сорудах 4 блоктаах**:

Тургутук

Литература теорията

Саха литературатын историята, ааҕыы уопсай култууратыгар сорудах

Хоһоон ырытыыта

**В2, В3** - бу сорудахтарга айымньы тиэкиһин, литература историятын уонна теориятын билиигин көрдөрөҕүн. Эппиэти чуолкайдык, кылгастык биэрэргэ дьулус.

**В4** - сорудахха айымньыны сатаан тэҥнээн ырытар, сыаналыыр дьоҕургун бэрибиэркэлиир сыаллаах. Бэриллибит хоһооннору тэҥнээн, тылын-өһүн, тутулун, ньымаларын ыйарын, бэлиэтиирин ирдэнэр.

Саамай үчүгэй үлэ **70 баалынан** сыаналанар.

**С сорудах** – проблемнай ыйытыы тематын толору арыйыы, суруйуу тыла-өһө чуолкай, баай, сөптөөх, толкуйдуур, ыраҥалыыр, айымньыларга сыһыаран холобурдаан ырытарын ирдэнэр.

**Бу сорудах уопсай баала 30**

Ситиһиини баҕарабыт!

**Саха литературатыгар государственнай олимпиада (2018-2019 үө.дь.)**

**Түмүктүүр түһүмэх сорудахтара**

9 кылаас

**В 1. Литератураны билиигэ уопсай тургутук. Сорудахтары болҕойон аах, сөптөөх эппиэти бэлиэтээ.**

1. Суруйааччылары быһаар:

А. Л.А. Попов 1. Лирик-поэт

Б. К.О. Гаврилов 2. Народнай поэт

В. Н.Д. Неустроев 3. Репрессияламмыт суруйааччы

Г. А.И. Софронов – Алампа 4. Комедиограф

1. Айымньы литература ханнык көрүҥэр киирсэрин быһаар:

А. “Дьону үөрдэ сырыттарбын” 1. Эпос

Б. “Таптыаҕыҥ ийэни” 2. Лиро-эпическэй

В. “Куһаҕан тыын” 3. Лирика

Г. “Ойуун түүлэ” 4. Драма

1. Суруйааччы псевдонимын ый:

А. “Доосо” 1. Г.Г. Вешников

Б. “Баал Хабырыыс” 2. И.Е. Федосеев

В. “Чаҕылҕан” 3. Г.И. Макаров

Г. “Дьуон Дьаҥылы” 4. И.Е. Винокуров

1. Айымньы автора кимий:

А. “Суор” 1. Н.Е. Мординов – Амма Аччыгыйа

Б “Алдьархай” 2. Н.А. Лугинов

В. “Ыйдаҥа” 3. Г.С. Угаров – Угаалаах

Г. “Баһырҕас” 4. Н.Д. Неустроев

1. Суруйааччы саха литературатыгар новаторствота:

А. Научнай фантастиканы суруйбута 1. А.И. Софронов – Алампа

Б. Лириканы саҕалаабыта 2. Г.С. Угаров

В. Детективнай жанры киллэрбитэ 3. П.А. Ойуунускай

Г. Саха советскай литературатын төрүттээччи 4. Д.С. Федоров – Таас

**В 2. Литература теориятын билиини тургутар ыйытыыга хоруйдаа:**

1. Уус-уран литература төрүт көрүҥнэрин ый. Холобурдаа.
2. Уус-уран бытархай (деталь) диэн тугун быһаар. Холобурдаа.
3. Лилота уонна гипербола өйдөбүллэрин, уратыларын быһаар. Айымньыттан холобурдаа.
4. Инверсия диэн тугуй? Уус-уран айымньыттан холобурдаа.
5. Поэтическай троп араастарын ый. Холобурдаа.

**В 3. Литература историятын билиигэ, ааҕыы уопсай культуратыгар сорудахтар:**

1. Биллииллээх үгэһит С.А. Саввин – Күн Дьирибинэ үс үгэтин ааттаа.
2. Ким туһунан этиллэрий: “Кини сымыйа бурудааһыҥҥа түбэһэн, “буржуанай националист” аатыран, биэс сылга төрөөбүт дойдутуттан арахсан көскө барбыта, олоҕун тиһэх күннэригэр диэри ыар, баттыгастаах ааты сүгэ сылдьыбыта”.
3. Л.А.Попов ырыа буолбут хоһооннорун ааттаталаа, ханнык мелодистар кини хоһоонноругар ырыа айбыттарын билэҕиний? Нуучча ханнык биллиилээх поэтессата суруйааччы хоһооннорун тылбаастаабытай?
4. Быһа тардыыны аах. Айымньы авторын, аатын ый:

*Андаҕайабын алаһа дьиэбинэн,*

*Алаһа дьиэни билбэтэх*

*Соххор-доҕолоҥ сорунан,*

*Соххор хараҕын уутунан, –*

*Соло-сокуон сууйуллуоҕа,*

*Кэрэ кэскил кэлиэҕэ,*

*Кэрэ соргу элбиэҕэ…*

*Андаҕайабын айыы аймаҕын*

*Ааспат-арахпат айыытынан, –*

*Батталлаах олох уларыйыаҕа,*

*Баайа-дьадаҥыта бараныаҕа.*

*Эрэйдээх-буруйдаах икки атахтаах*

*Эрэли-итэҕэли эргитиэҕэ,*

*Алгыстаах олоҕу аҕалыаҕа,*

*Аан дойду абырыаҕа…*

1. Саха народнай поэта И.М. Гоголев – Кындыл диэн аата кими кытта ситимнээҕий?

**В 4. Тылбааһы тэнҥээ. Уратылаһар, майгыннаһар өрүттэрин ый. Хоһоон тутулун, уобарастааһынын, сүрүн матыыптарын туһунан тугу этиэххэ сөбүй?**

|  |  |
| --- | --- |
| А.С. Пушкин  Туча  Последняя туча рассеянной бури! Одна ты несешься по ясной лазури, Одна ты наводишь унылую тень, Одна ты печалишь ликующий день.  Ты небо недавно кругом облегала, И молния грозно тебя обвивала; И ты издавала таинственный гром И алчную землю поила дождем.  Довольно, сокройся! Пора миновалась, Земля освежилась, и буря промчалась, И ветер, лаская листочки древес, Тебя с успокоенных гонит небес. | П.А. Ойуунускай  Былыт  Астыбыт буурҕабыт быстыбыт былыта,  Алаарар халлааммар хараара көтөҥҥүн,  Санааны санньытар күлүгүн түстэ,  Сандаарар-күндээрэр күммүтүн сапта.  Өрөгөй көтүүгэр халлааммын хаххалаан,  Өргөннөөх чаҕылҕан таҥнары дапсыйан,  Дорҕоонноох этиҥим дарбаана ыллаан.  Долгуннаах ардаҕым дохсуннук түстэ.  Быданар-быстаахтыыр кэмнэрин кэллилэр,  Быйаҥнаах сирдэрим чэлгийэн эрэллэр,  Көҕөрөр мутукчам долгуйа хамныыр,  Күүрээннээх салгыным үүрээнэ турда. |

**С. Проблемнай ыйытыыга эппиэттээн санааҕын сааһылаан толору ырытан суруй (киириилээх, сүрүн чаастаах, түмүктээх).**

**“Көмүс – харах уута”** диэн өй-санаа олохсуйарыгар туох төрүөт баарый? (Н.Г. Золотарев – Николай Якутскай “Көмүстээх үрүйэ” сэһэнинэн).