**Саха литературатыгар государственнай олимпиада**

**түмүктүүр түһүмэҕин сорудахтарын толорууга ыйыылар**

**(2018-2019 үө.дь.)**

**11 кылаас**

Саҕалыах иннинэ үлэ тас (титульнай) лииһин толор. Онуоха улууһуҥ, оскуолаҥ, предметин аатын уонна бэйэҥ араспаанньаҕын, ааккын, олимпиадаҕа бэлэмнээбит учууталыҥ аатын толору ый.

2018-2019 үө.дь. саха литературатыгар государственнай олимпиада түмүктүүр түһүмэҕэ икки чаастан турар. Сорудахтар саха суруйааччыларын, кинилэр айымньыларын, айымньылар суруллубут историяларын, литература теориятын билиини ирдииллэр, ону тэҥэ толкуйдуур, ырытар дьоҕургун сыаналыыбыт.

**В сорудах 4 блоктаах**:

Тургутук

Литература теорията

Саха литературатын историята, ааҕыы уопсай култууратыгар сорудах

Хоһоон ырытыыта

**В2, В3** - бу сорудахтарга айымньы тиэкиһин, литература историятын уонна теориятын билиигин көрдөрөҕүн. Эппиэти чуолкайдык, кылгастык биэрэргэ дьулус.

**В4** - сорудахха айымньыны сатаан тэҥнээн ырытар, сыаналыыр дьоҕургун бэрибиэркэлиир сыаллаах. Бэриллибит хоһооннору тэҥнээн, тылын-өһүн, тутулун, ньымаларын ыйарын, бэлиэтиирин ирдэнэр.

Саамай үчүгэй үлэ **70 баалынан** сыаналанар.

**С сорудах** – проблемнай ыйытыы тематын толору арыйыы, суруйуу тыла-өһө чуолкай, баай, сөптөөх, толкуйдуур, ыраҥалыыр, айымньыларга сыһыаран холобурдаан ырытарын ирдэнэр.

**Бу сорудах уопсай баала 30**

Ситиһиини баҕарабыт!

**Саха литературатыгар государственнай олимпиада (2018-2019 үө.дь.)**

**Түмүктүүр түһүмэх сорудахтара**

11 кылаас

**В1. Литератураны билиигэ уопсай тургутук. Сорудахтары болҕойон аах, сөптөөх эппиэти бэлиэтээ.**

1. Сэбиэскэй суруйааччылар Бастакы Бүтүн сойуустааҕы съезтэрэ хас сыллаахха ханна буолбутай?

А) Москваҕа 1934 сыллаахха

Б) Москваҕа 1936 сыллаахха

В) Баку куоракка 1934 сыллаахха

Г) Дьокуускай куоракка 1939 сыллаахха

1. 1940 сыллаахха бэчээттэммит “Саха остуоруйалара” хомуурунньук ааптара кимий?

а) С.И. Боло

б) Г.У. Эргис

в) Д.К. Сивцев-Суорун Омоллоон

г) Н.Е. Мординов-Амма Аччыгыйа

1. Репрессия кэминээҕи уустук кэми, киһи дьылҕатын сиһилиир айымньы ханныгый?

А) С. Васильев хоһоонунан романа «Аччыгый уол»

Б) М. Тимофеев хоһоонунан сэһэнэ «Ааныс»

В) Г. Вешников-Баал Хабырыыс хоһоонунан сэһэнэ «Көннөрү киһи кэпсээнэ»

Г) И. Гоголев хоһоонунан романа «Күн хайата»

1. Саха поэзиятын тутулун, хоһоон кээмэйин атын түүр поэзиятын айымньыларын кытта дьүөрэлии тутан, тэҥнээн үөрэппит наука доктора кимий?

А) Н.Н. Тобуруокап

Б) М.Н. Дьячковская

В) П.В. Максимова

Г) Н.З. Копырин

1. Саха поэзиятыгар бэлиэ суолу хаалларбыт, А.С. Пушкин «Евгений Онегин» хоһоонунан романын тылбаастыырга холоммут талааннаах поэт кимий?

А) И.Е. Слепцов-Арбита

Б) Г.И. Макаров-Дьуон Дьаҥылы

В) И.Д. Винокуров-Чаҕылҕан

Г) Е.С. Сивцев-Таллан Бүрэ

**В2. Литература теориятыгар сыһыаннаах ыйытыыларга эппиэттээ, 10-15 этииттэн итэҕэһэ суох эппиэттэ суруй.**

1. Герой, персонаж, тиип. Бу тиэрминнэр уратыларын туһунан быһаарыыта биэр.
2. Герой монолога диэн тугуй, проза айымньытыгар киһи ис туругун өссө ханнык уус-уран ньыма нөҥүө тиэрдиэххэ сөбүй?
3. Айымньыга символ-уобарас суолтатын быһаар, холобурдаа.
4. Синтаксическай параллелизм диэн тугуй, холобурдаа.
5. Билиҥҥи литература проблемаларын быһаар.

**В3. Саха литературатын историятын билиини тургутар ыйытыылар.**

1. Саха литературатын саҕаланыытыгар классик-суруйааччылар айымньыларыгар туруоруллубут тыын боппуруостары, проблематиканы ый.
2. Саха литературатыгар ХХ үйэ 60-80-ус сылларыгар айбыт-туппут бөдөҥ романистар кимнээҕий?
3. 1990-2000 сыллардааҕы балаһа кэм литературата туох уратылаах этэй?
4. Н.А. Лугинов “Кустук”, “Суор”, “Сэргэ”, “Нуоралдьыма чараҥар” сэһэннэригэр национальнай майгы көстүүтүн уратыта.
5. Л.А. Попов хоһоонугар көппүт тыллары ситэрэн суруй.

“Үгүс үөмэх үөл үөттэр

Үмүрүччү үүммүттэр,

................... кырдаллара –

Бу киэҥ Лена кытыллара.

Улуу өрүс хочотугар –

Куба түһэр хомотугар,

Ыйырбахтаан ылар курдук,

Эҕирийэн тыына турдум.

................ Ийэ дойдум,

Сахам сирин сааскы күөҕэ,

Кэҕэ эттин, чыычаах туойдун,

Сүрэх тэптин күүс үлэҕэ“ (1949).

**В4. Хоһоонунан айымньылартан быһа тардыылары тэҥнээ, туох маарыннаһар, уратылаһар өрүт баарын ый, ханнык ойуулуур-дьүһүннүүр ньымалар туттуллубуттарын быһаар.**

“Көрөрдөөх эбиппин ээ, “Күнүм киирдэ саһарҕа оонньуу,

Күндү Ленам күөх уутун, Тулабар халлаан, өрүс кытара кыыста,

Харахтыырдаах эбиппин ээ, Эрдин, эрдин, борокуот аал, буруолуу,

Хара суһуох долгунун! Лена анныбар тигинии уста сытта.

Иҥнэри баттыыр өлүү суорҕанын арыйан, Өрүспүөт, туспа дойдуларга

Ийэ дойдум иэйиитэ иһиллэрэ, Өстөөҕү кытары өлөрсө бардыбыт,

Олох эмпэркэй уһугар да туран Кытара кыыспыт эн тымныы долгуннаргар

Эйигин булар эрэл баара. Бигэттэрэ бу түүн биһиги устабыт.

Доҕор кыыс умнубатах тапталын мүөтэ Үйэҕэ өйү, күүһү холбуу

Туоххаһыйбыт сүрэхпин ититтэ, Үлэлии, охсуһуу, кыайыы – биһи дьолбут.

Сир ийэм, бар дьонум үөрэ көрсүһүүтэ – Эрдин, эрдин, борокуот аал, буруолуу,

Сэрии түөрбүт бааһын эмтээтэ” (...). Лена көҥүллүк тигинии уста турдун!” (...)

(Т.Сметанин. “Көрөрдөөх эбиппин ээ”, 1944) (Г.И. Макаров-Дьуон Дьаҥылы. “Лена тигинии устар”, 1943)

**С. Проблемнай ыйытыыга эппиэттээн, санааҕын сааһылаан толору ырытан суруй (киириилээх, сүрүн чаастаах, түмүктээх).**

И.М. Гоголев-Кындыл айар үлэтигэр мифопоэтическай уобарастааһын ханнык айымньыларга көстөрүй? Миф, фольклор уобарастааһына суруйааччы айар үлэтигэр суолтатын ырыт.